Departament d'Economia i Coneixement
Article 1 - Disposició addicional única
En exercici d'aquesta competència, i pel que fa, concretament, a la tributació sobre el joc, la Generalitat de Catalunya ha regulat, al llarg d'aquests anys, els tipus tributaris i les quotes dels jocs de sort, envit o atzar, així com el règim de meritació de l'impost.
Pel que fa al joc de les apostes, la Llei 5/2012, del 20 de març, de mesures fiscals, financeres, administratives i de creació de l'impost sobre les estades en establiments turístics, ha modificat els tipus de gravamen aprovats en la Llei 21/2005, del 29 de desembre, alhora que ha establert noves regles de determinació de la base imposable, essent necessari també el desenvolupament reglamentari del règim de pagament de l'impost que les grava.
Atès que correspon desenvolupar, per mitjà d'una norma reglamentària, el règim de pagament de la taxa fiscal sobre el joc que grava la celebració d'apostes, s'ha considerat oportú recollir en un únic reglament tot el règim de pagament de la taxa que grava les diferents modalitats de joc sotmeses a tributació.
El Decret s'estructura en un article únic (pel qual s'aprova el Reglament), una disposició addicional, una de derogatòria i una de final.
Al seu torn, el Reglament està format per tres articles, que fan referència a l'autoliquidació del tribut, el termini de pagament de cada modalitat impositiva, i a l'establiment del lloc de presentació i ingrés de l'autoliquidació.
Es completa amb una disposició addicional única, referida a màquines recreatives i d'atzar.
Cal assenyalar que, amb la finalitat de reduir càrregues administratives, en l'apartat 3 de la disposició derogatòria, es preveu la supressió de l'obligació establerta en el Decret 23/2005, de 22 de febrer, pel qual s'aprova el Reglament de màquines recreatives i d'atzar, d'incorporar a aquestes el distintiu acreditatiu del pagament de la taxa fiscal sobre el joc.
D'altra banda, en la disposició addicional del decret, es preveu que, mitjançant ordre del conseller o consellera del departament competent en matèria d'hisenda, s'estableixi, amb caràcter general per a tots els tributs gestionats per l'Agència Tributària de Catalunya, la seva presentació i pagament per mitjans telemàtics, amb caràcter obligatori.
Per tot això, a proposta del conseller d'Economia i Coneixement, d'acord amb el dictamen de la Comissió Jurídica Assessora, i prèvia deliberació del Govern,
Els subjectes passius dels tributs que gestiona l'Agència Tributària de Catalunya, ja siguin cedits o propis, han de fer la presentació de les declaracions i autoliquidacions i el pagament dels deutes tributaris per mitjans telemàtics, d'acord amb les condicions i requisits que s'estableixin per mitjà d'una ordre del conseller o consellera competent en matèria d'hisenda.
Es deroga el Decret 81/1999, de 23 de març, pel qual es desplega el règim de pagament de la taxa que grava els jocs de sort, d'envit o d'atzar.
Es deroga el Decret 338/2001, de 18 de desembre, pel qual s'estableix el règim de pagament de la taxa que grava les rifes, tómboles i combinacions aleatòries.
Es deroga la lletra d) de l'apartat 1 de l'article 44 del Decret 23/2005, de 22 de febrer, pel qual s'aprova el Reglament de màquines recreatives i d'atzar, amb efectes de la data d'entrada en vigor de l'ordre del conseller o consellera competent en matèria d'hisenda per la qual s'aprovi la implantació del nou sistema electrònic de control i seguiment del pagament de la taxa fiscal sobre el joc.
Rifes, tómboles i combinacions aleatòries
La presentació de l'autoliquidació i l'ingrés s'ha de fer dins el termini d'un mes des de la data de l'autorització dictada per l'òrgan competent en matèria de joc o, en el seu defecte, des de la data de celebració del joc.
En el joc de la plena o bingo, l'import global del tribut meritat per raó dels cartons subministrats durant cada mes natural ha de ser objecte d'autoliquidació i ingrés dins els quinze primers dies del segon mes següent.
En cas de cessament en l'activitat, l'autoliquidació i l'ingrés s'ha d'efectuar dins els quinze primers dies del mes següent al del cessament.
L'autoliquidació i ingrés del tribut que grava els jocs fets als casinos s'ha de fer en pagaments fraccionats trimestrals dins els vint primers dies dels mesos d'abril, juliol, octubre i gener, en relació amb el trimestre immediatament anterior.
En els supòsits d'explotació de màquines o aparells automàtics aptes per a la realització dels jocs, l'autoliquidació i l'ingrés del tribut s'ha de fer d'acord amb les regles següents:
a) En el cas de màquines autoritzades en trimestres anteriors, en els vint primers dies del darrer mes del període impositiu.
b) Quan es tracti de màquines o aparells de nova autorització, els subjectes passius han de fer el pagament del tribut corresponent al període impositiu en curs dins el termini de deu dies hàbils des de la data de notificació de l'autorització.
Tanmateix, no s'ha de fer liquidació quan la nova màquina en substitueixi en el mateix període impositiu i dins el mateix àmbit territorial de gestió del tribut una altra del mateix tipus i modalitat de joc que, a aquest efecte, hagi estat donada de baixa definitiva i es trobi al corrent del pagament de l'impost.
c) En el cas de transmissió d'una màquina dins els dos primers mesos del període impositiu, el subjecte passiu ha de satisfer el tribut corresponent a aquest període amb anterioritat a l'autorització administrativa de la transmissió emesa per l'òrgan competent.
En el cas de les apostes l'autoliquidació i ingrés s'ha de fer en pagaments fraccionats trimestrals, dins els vint primers dies dels mesos d'abril, juliol, octubre i gener, en relació amb el trimestre immediatament anterior.
La presentació de les autoliquidacions i l'ingrés dels deutes tributaris resultants s'ha de realitzar per mitjà de les entitats col·laboradores habilitades per fer-ho.
En les actuacions tributàries en relació amb la taxa fiscal sobre el joc que grava les màquines recreatives i d'atzar únicament s'ha d'utilitzar el número d'identificació fiscal del subjecte passiu.
Sens perjudici de la seva eficàcia en altres àmbits, el codi d'empresa operadora del registre d'empreses de màquines recreatives i d'atzar del departament competent en matèria de joc no substitueix, en les actuacions tributàries, al número d'identificació fiscal.